b'\n_START_ARTICLE_\nP\xc5\xa1evo\n_START_SECTION_\nZgodovina vasi\n_START_PARAGRAPH_\nObmo\xc4\x8dje Jo\xc5\xa1ta, kjer le\xc5\xbei tudi vas P\xc5\xa1evo, je od 12. do 19. stoletja spadalo pod upravo freisin\xc5\xa1kih \xc5\xa1kofov. Do konca 20. stoletja je bilo P\xc5\xa1evo majhno naselje z le nekaj hi\xc5\xa1ami, v zadnjih 30 letih pa je bilo okolje mo\xc4\x8dno pozidano, predvsem s po\xc4\x8ditni\xc5\xa1kimi objekti._NEWLINE_V vasi je bila neko\xc4\x8d tudi \xc5\xa1ola, ki pa je bila leta 1958 pripojena Osnovni \xc5\xa1oli Lucijana Seljaka in je postala podru\xc5\xbenica, leta 1969 pa je bila popolnoma ukinjena zaradi premajhnega \xc5\xa1tevila otrok.\n_START_SECTION_\nOpis naselja\n_START_PARAGRAPH_\nP\xc5\xa1evo je vas z gru\xc4\x8dastim jedrom starej\xc5\xa1ih hi\xc5\xa1, vi\xc5\xa1je ob cesti pa se vrstijo novej\xc5\xa1e hi\xc5\xa1e. V zgornjem delu vasi je stavba nekdanje \xc5\xa1ole, danes Dom krajanov, poleg nje pa gasilski dom Prostovoljnega gasilskega dru\xc5\xa1tva Jo\xc5\xa1t._NEWLINE_Ljudje so ve\xc4\x8dinoma zaposleni v dolini, s kmetijstvom se jih ukvarja \xc5\xa1e le pe\xc5\xa1\xc4\x8dica. \xc5\xa0tevilo kmetij je v zadnjem letu mo\xc4\x8dno padlo. Pojavljajo se dodatne dejavnosti (obrt, \xc5\xbeganjekuha).'